***ΧΡΙΣΤΟΥΓΕΝΝΑ***

***στον 2ο Παιδικό Σταθμό Δήμου Βύρωνα***

*Τα Χριστούγεννα πλησιάζουν… Στο σχολείο μας θέλουμε να βιώσουμε την πιο όμορφη εποχή του χρόνου, την προετοιμασία για τα Χριστούγεννα, διαφορετικά…. με γεύση λαχταριστής σοκολάτας, μυρωδιά φρεσκοψημένου μπισκότου, πολλή... πολλή χρυσόσκονη, διασκεδαστικά εργαστήρια πηλού, όμορφες κατασκευές με απλά- άχρηστα για πολλούς και σχεδόν θησαυρό στα χέρια μας-υλικά, αφηγήσεις γνωστών παραμυθιών. Κι όλα αυτά υπό τους ήχους αγαπημένων χριστουγεννιάτικων τραγουδιών!*

*Κι επειδή στο σχολείο μας επιδιώκουμε την εμπλοκή των γονέων στην εκπαιδευτική διαδικασία γιατί πιστεύουμε ότι μόνο καλό μπορεί να κάνει στα παιδιά, εργαζόμαστε όλοι μαζί και μοιραζόμαστε το θαύμα που συντελλείται κάθε φορά μπροστά στα μάτια μας!*

*Προετοιμάζουμε με τα παιδιά τις κατασκευές και τις κάρτες που θα πάρουν στο σπίτι ή που θα μείνουν στον φάκελο αξιολόγησης, τον οποίο θα πάρουν στο τέλος της χρονιάς.*

*Στολίζουμε με τα παιδιά το χριστουγεννιάτικο δέντρο και το σχολείο μας, ακούγοντας κάλαντα!!*

*Τα παιδιά, με τη βοήθεια μαμάδων, φτιάχνουν ταρανδάκια, βάφοντας ρολά υγείας και κολλώντας κερατάκια, πον-πον κι ό,τι άλλο προστάζει η φαντασία.... Έτσι, κάθε παιδί θα έχει έτοιμο έναν Ρούντολφ για το σπίτι!*

*Τα παιδιά θα υποδεχτούν γλυκύτατες γιαγιάδες και με οδηγό τις συνταγές τους, θα φτιάξουν νόστιμα τρουφάκια και κουλουράκια, για να κεραστούν!*

*Μια μαμά εικαστικός θα μας μάθει τα μυστικά του πηλού. Μαζί θα φτιάξουμε διακοσμητικά πεταλάκια για το δέντρο μας και για καλή τύχη!*

*Θα φτιάξουμε διακοσμητικά από αλμυρό ζυμάρι μαζί με τις μαμάδες!!!!*

*Κάποιες μέρες τον λόγο έχουν και πάλι οι μαμάδες... τα παιδιά θα απολαύσουν αφηγήσεις παραμυθιών μέσα στην τάξη, βγάζοντας παπούτσια και φορώντας ζεστές καλτσούλες, αγκαλιά με μαξιλάρες και λούτρινα κουκλάκια, παρέα με λαχταριστά μπισκότα... ακριβώς όπως θα ήθελαν να το ζήσουν τα παιδιά στο σπίτι!*

*Θα γράψουμε κι ένα ακόμη γράμμα στον Άγιο Βασίλη, γιατί αν και είμαστε σίγουρες ότι έχει γραφτεί και στο σπίτι.... γίνονται και λάθη, να εξασφαλίσουμε την παράδοση του δώρου στους μικρούς παραλήπτες!!!*

*Και κλείνουμε την όμορφη αυτή περίοδο με μια διαδραστική παράσταση με συμμετοχή των παιδιών και των γονιών!!!*

*Ευχόμαστε ολόψυχα καλές προετοιμασίες και καλές γιορτές, με υγεία, αγάπη και ευημερία στις οικογένειές σας!*